Audi RS2

To Audi RS2 Avant ήταν ένα σπορ αυτοκίνητο υψηλών επιδόσεων, που παρήχθη από τη γερμανική αυτοκινητοβιομηχανία Audi, από τον Mάρτιο του 1994 έως τον Ιούλιο του 1995. Βασίστηκε στο Audi 80 Avant (έκδοση station wagon) και ήταν τότε η ισχυρότερη και ταχύτερη έκδοση της παλέτας του μοντέλου. Μάλιστα ήταν και το πρώτο χρονολογικά μοντέλο της εταιρείας που χρησιμοποίησε το ακρωνύμιο «RS». Εξελίχθηκε από κοινού με την Porsche, με αποτέλεσμα να αναφέρεται συχνά και ως Audi - Porsche RS2 Avant. Κατασκευάστηκε στο εργοστάσιο της εταιρείας στη Στουτγκάρδη, σε μόλις 2.891 αντίτυπα. Σήμερα θεωρείται ως κλασικό μοντέλο, με μεγάλη ζήτηση και υψηλές τιμές ως συλλεκτικό.

 Αμάξωμα 

Το RS2 διαθέτει το ίδιο αμάξωμα με το 80 Avant. Λόγω όμως της συνεργασίας της Audi με την Porsche, χρησιμοποιήθηκαν ορισμένα στοιχεία από μοντέλα της δεύτερης. Οι ζάντες αλουμινίου 17 ιντσών Carrera Cup προερχόταν από την Porsche 911 και για την ακρίβεια από τη γενιά Porsche 964, με ελαστικά διαστάσεων 245/40, ενώ οι καθρέφτες και οι προφυλακτήρες ήταν στο στιλ της Porsche 993. Στο πίσω μέρος, η θέση για την πινακίδα μεταφέρθηκε χαμηλότερα στον προφυλακτήρα από την πίσω πόρτα, όπου τοποθετήθηκε μία ανακλαστική λωρίδα κατά μήκος της. Το αμάξωμα χαμήλωσε κατά 40 χιλιοστά σε σχέση με το 80 Avant, λόγω της βελτιωμένης ανάρτησης. Στη γρίλια και στο πίσω μέρος τοποθετήθηκε νέο σήμα RS2 όπου αναφερόταν και το όνομα «Porsche». Βελτιωμένα ήταν και τα φρένα, τα οποία ήταν τετραπίστονα και προέρχονταν από την Porsche 968 Clubsport.

 Κινητήρας και μετάδοση 

Το μηχανικό σύνολο του RS2 βασίστηκε σε αυτό του Audi S2. Ο κινητήρας είναι πεντακύλινδρος σε σειρά (I5) 2.2 λίτρων, 20-βάλβιδος με τούρμπο. Η Porsche έκανε τις απαραίτητες βελτιώσεις ώστε να αυξηθεί η απόδοση του κινητήρα. Συγκεκριμένα, τοποθετήθηκαν μεγαλύτερο τούρμπο, μεγαλύτερο intercooler, μπεκ ηλεκτρονικού ψεκασμού καυσίμου μεγαλύτερης παροχής, πιο ελεύθερα συστήματα εισαγωγής και εξαγωγής, ενώ επανασχεδιάστηκαν και οι εκκεντροφόροι. Αποτέλεσμα όλων αυτών των αλλαγών, ήταν η αύξηση της ισχύος στους 315 ίππους, από 230 hp στο S2.

Σε ότι αφορά τη μετάδοση, γινόταν μέσω ενός μηχανικού κιβωτίου 6 σχέσεων από το S2, με ενισχυμένη την πρώτη σχέση λόγω των αυξημένων απαιτήσεων του κινητήρα. Η κίνηση μεταδίδεται και στους 4 τροχούς, μέσω της γνωστής τετρακίνησης της Audi quattro.

 Τεχνικά χαρακτηριστικά 

''' Audi RS2 Avant
AudiRS2 Avant Κινητήρας:   5-κύλινδρος σε σειρά, Turbo Κωδικός κινητήρα:   ADU  Κυβισμός:  2.226 cm³  Διάμετρος x Διαδρομή:  81,0 x 86,4 mm  Ισχύς-1:  232 kW (315 PS) στις 6.500 rpm  Ροπή-1:   410 N·m στις 3.000 rpm Σχέση συμπίεσης:  9,0:1 Τροφοδοσία:  Ηλεκτρονικός ψεκασμός, Turbo  Βαλβίδες:  DOHC, 4 ανά κύλινδρο Ψύξη:  Υδρόψυξη Μετάδοση:   6-τάχυτο μηχανικό κιβώτιοΤετρακίνηση quattro Ελαστικά:   245/40 ZR 17  Φρένα:   Αεριζόμενοι δίσκοι, 4 πιστόνια  Μεταξόνιο:   2.597 mm Διαστάσεις:   4.510 x 1.695 x 1.386 mm  Επιτάχυνση0–100 km/h:  5,3 sec Επιτάχυνση0–200 km/h:  22,7 sec Τελικήταχύτητα:  262 km/h Βάρος:  1.592 κιλά 
</div>
</div>
</div>

 Εξωτερικοί σύνδεσμοι 

 classicdriver.de (στα γερμανικά)
 www.tots-parts.com/ Audi RS2

RS2
Κατηγορία:Γερμανικά αυτοκίνητα
Κατηγορία:Σπορ αυτοκίνητα
Κατηγορία:Μεσαία αυτοκίνητα